CELEX: 32009L0058
Language: hr
Date: 2009-07-13 00:00:00
Title: Direktiva 2009/58/EZ Europskog parlamenta i Vijeća od 13. srpnja 2009. o napravi za vuču i prijenosu za vožnju unatrag za traktore na kotačima za poljoprivredu i šumarstvo (Kodificirana verzija)  Tekst značajan za EGP

13/Sv. 56
            
            
               HR
            
            
               Službeni list Europske unije
            
            
               130
            
         32009L0058
   
               L 198/4
            
            
               SLUŽBENI LIST EUROPSKE UNIJE
            
         DIREKTIVA 2009/58/EZ EUROPSKOG PARLAMENTA I VIJEĆA
   od 13. srpnja 2009.
   o napravi za vuču i prijenosu za vožnju unatrag za traktore na kotačima za poljoprivredu i šumarstvo
   (Kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:
   
               (1)
            
            
               Direktiva Vijeća 79/533/EEZ od 17. svibnja 1979. o usklađivanju zakonodavstava država članica u odnosu na napravu za vuču i prijenos za vožnju unatrag za traktore na kotačima za poljoprivredu i šumarstvo (3) je nekoliko puta znatno izmijenjena (4). Radi jasnoće i racionalnosti spomenuta Direktiva se treba kodificirati.
            
         
               (2)
            
            
               Direktiva 79/533/EEZ je jedna od posebnih direktiva sustava EZ homologacija tipa utvrđenog u Direktivi Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo, kako je zamijenjena Direktivom 2003/37/EZ Europskog parlamenta i Vijeća od 26. svibnja 2003. o homologaciji tipa traktora za poljoprivredu i šumarstvo, njihovih prikolica i priključnih vučenih strojeva, zajedno s njihovim sustavima, sastavnim dijelovima i zasebnim tehničkim jedinicama (5) i utvrđuje tehničke propise o projektiranju i konstrukciji traktora na kotačima za poljoprivredu i šumarstvo s obzirom na napravu za vuču i prijenos za vožnju unatrag. Ti se tehnički propisi odnose na usklađivanje zakonodavstava država članica kako bi se omogućila primjena postupka EZ homologacije tipa utvrđenog u Direktivi 2003/37/EZ koji se primjenjuje u odnosu na svaki tip traktora. Zbog toga se odredbe utvrđene u Direktivi 2003/37/EZ koje se odnose na traktore za poljoprivredu i šumarstvo, njihove prikolice i priključne vučene strojeve, zajedno s njihovim sustavima, sastavnim dijelovima i zasebnim tehničkim jedinicama primjenjuju na ovu Direktivu.
            
         
               (3)
            
            
               Ova Direktiva ne utječe na obveze država članica u odnosu na rokove za prenošenje u nacionalno pravo i primjenu direktiva utvrđenih u Prilogu III. dijelu B.,
            
         DONIJELI SU OVU DIREKTIVU:
   Članak 1.
   1.   Za potrebe ove Direktive „traktor” (za poljoprivredu ili šumarstvo) znači svako motorno vozilo opremljeno kotačima ili gusjenicama koje ima najmanje dvije osovine čija je glavna funkcija vučna snaga i koje je posebno osmišljeno da vuče, gura, nosi ili pokreće određena oruđa, strojeve ili prikolice za uporabu u poljoprivredi ili šumarstvu. Može biti opremljeno za prijevoz tereta i putnika.
   2.   Ova se Direktiva primjenjuje samo za traktore utvrđene u stavku 1. koji su opremljeni pneumatskim gumama i imaju najveću konstrukcijsku brzinu između 6 i 40 km/h.
   Članak 2.
   1.   Nijedna država članica ne smije odbiti dodjeljivanje EZ homologacije tipa, izdavanje dokumenta utvrđenog u članku 2. točki (u) Direktive 2003/37/EZ ni dodjeljivanje nacionalne homologacije tipa u odnosu na tip traktora na temelju naprave za vuču i prijenos za vožnju unatrag, ako on ispunjava zahtjeve utvrđene u prilozima I. i II.
   2.   Države članice ne smiju više izdavati dokument na koji se odnosi članak 2. točka (u) Direktive 2003/37/EZ koji se odnosi na tip traktora koji ne ispunjava zahtjeve ove Direktive.
   Države članice mogu odbiti dodjeljivanje nacionalne homologacije tipa u odnosu na tip traktora koji ne ispunjava zahtjeve ove Direktive.
   Članak 3.
   Niti jedna država članica ne smije odbiti registraciju ni zabraniti prodaju, početak uporabe ni uporabu traktora zbog razloga koji se odnose na naprave za vuču i prijenos za vožnju unatrag, ako ispunjavaju zahtjeve utvrđene u prilozima I. i II.
   Članak 4.
   Svaka izmjena potrebna da bi se zahtjevi iz Priloga I. prilagodili tehničkom napretku donose se u skladu s postupkom iz članka 20. stavka 3. Direktive 2003/37/EZ.
   Članak 5.
   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 6.
   Direktiva 79/533/EEZ, kako je izmijenjena direktivama nabrojanim u dijelu A Priloga III. stavlja se izvan snage ne dovodeći u pitanje obveze država članica u odnosu na rokove za prenošenje u nacionalno pravo i primjenu direktiva utvrđenih u dijelu B Priloga III.
   Upućivanje na Direktivu stavljenu izvan snage smatra se upućivanjem na ovu Direktivu i tumači se u skladu s korelacijskom tablicom u Prilogu IV.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2010.
   Članak 8.
   Ova je Direktiva upućena državama članicama.
   
      Sastavljeno u Bruxellesu 13. srpnja 2009.
      
         
            Za Europski parlament
         
         
            Predsjednik
         
         H.-G. PÖTTERING
      
      
         
            Za Vijeće
         
         
            Predsjednik
         
         E. ERLANDSSON
      
   
   
      (1)  SL C 10, 15.1.2008., str. 1.
   
      (2)  Mišljenje Europskog parlamenta od 11. prosinca 2007. (SL C 323 E, 18.12.2008., str. 57.) i Odluka Vijeća od 22. lipnja 2009.
   
      (3)  SL L 145, 13.6.1979., str. 20.
   
      (4)  Vidjeti Prilog III. dio A.
   
      (5)  SL L 171, 9.7.2003., str. 1.
   
      PRILOG I.
      
         NAPRAVA ZA VUČU
      
      1.   Broj
      
      Svaki traktor mora imati posebnu napravu na koju je moguće pričvrstiti vezu kao što je vučno rudo ili vučno uže za potrebe vuče.
      2.   Položaj
      
      Naprava mora biti ugrađena na prednji dio traktora koji mora biti opremljen spojnim svornjakom.
      3.   Oblikovanje
      
      Naprava je tipa otvorene čeljusti. Otvor u središtu spojnog svornjaka treba biti 60 mm + 0,5/- 1,5 mm, a dubina čeljusti mjereno od središta svornjaka 62 mm ± 0,5 mm.
      Spojni svornjak treba imati promjer 30 + 1,5 mm i biti opremljen napravom koja mu sprječava spadanje iz njegovog sjedišta tijekom uporabe. Sigurnosna naprava ne smije se odvajati.
      Dopušteno odstupanje od + 1,5 mm gore propisanog ne smatra se proizvodnim dopuštenim odstupanjem već kao dopuštena razlika nazivnih dimenzija svornjaka različitih oblika.
   
   
      PRILOG II.
      
         PRIJENOS ZA VOŽNJU UNATRAG
      
      Svi traktori moraju biti opremljeni prijenosom za vožnju unatrag kojim se upravlja iz vozačkog mjesta.
   
   
      PRILOG III.
      Dio A
      
         Direktiva stavljena izvan snage s popisom njezinih uzastopnih izmjena
      
      (iz članka 6.)
      
                  Direktiva Vijeća 79/533/EEZ
                  (SL L 145, 13.6.1979., str. 20.)
               
               
                   
               
            
                  Direktiva Vijeća 82/890/EEZ
                  (SL L 378, 31.12.1982., str. 45.)
               
               
                  Samo upućivanja iz članka 1. stavka 1. na Direktivu 79/533/EEZ
               
            
                  Direktiva 97/54/EZ Europskog parlamenta i Vijeća
                  (SL L 277, 10.10.1997., str. 24.)
               
               
                  Samo upućivanja iz prve alineje članka 1. na Direktivu 79/533/EEZ
               
            
                  Direktiva Komisije 1999/58/EZ
                  (SL L 148, 15.6.1999., str. 37.)
               
               
                   
               
            Dio B
      
         Popis rokova za prenošenje u nacionalno pravo i primjenu
      
      (iz članka 6.)
      
                  Direktiva
               
               
                  Rok za prenošenje
               
               
                  Datum primjene
               
            
                  79/533/EEZ
               
               
                  21. studenoga 1980.
               
               
                  —
               
            
                  82/890/EEZ
               
               
                  21. lipnja1984.
               
               
                  —
               
            
                  97/54/EZ
               
               
                  22. rujna 1998.
               
               
                  23. rujna 1998.
               
            
                  1999/58/EZ
               
               
                  30. lipnja 2000. (1)
                  
               
               
                  —
               
            
         (1)  U skladu s člankom 2. Direktive 1999/58/EZ:
      
         „1.   Od 1. srpnja 2000. države članice ne smiju:
         
                     —
                  
                  
                     odbiti dodjeljivanje EZ homologacije tipa, izdavanje dokumenta utvrđenog u trećoj alineji članka 10. stavka 1. Direktive 74/150/EEZ ili dodjeljivanje nacionalne homologacije tipa u odnosu na tip traktora, ili
                  
               
                     —
                  
                  
                     zabraniti početak uporabe traktora,
                  
               ako predmetni traktori ispunjavaju zahtjeve Direktive 79/533/EEZ, kako je izmijenjena ovom Direktivom.
         2.   Od 1. siječnja 2001. države članice:
         
                     —
                  
                  
                     ne smiju izdavati dokument utvrđen u trećoj alineji članka 10. stavka 1. Direktive 74/150/EEZ u odnosu na tip traktora koji ne ispunjava zahtjeve Direktive 79/533/EEZ, kako je izmijenjena ovom Direktivom,
                  
               
                     —
                  
                  
                     mogu odbiti dodjeljivanje nacionalne homologacije tipa u odnosu na tip traktora koji ne ispunjava zahtjeve Direktive 79/533/EEZ, kako je izmijenjena ovom Direktivom.”
                  
               
   
   
      PRILOG IV.
      
         KORELACIJSKA TABLICA
      
      
                  Direktiva 79/533/EEZ
               
               
                  Direktiva 1999/58/EZ
               
               
                  Ova Direktiva
               
            
                  Članak 1.
               
               
                   
               
               
                  Članak 1.
               
            
                   
               
               
                  Članak 2.
               
               
                  Članak 2.
               
            
                  Članak 3.
               
               
                   
               
               
                  Članak 3.
               
            
                  Članak 4.
               
               
                   
               
               
                  Članak 4.
               
            
                  Članak 5. stavak 1.
               
               
                   
               
               
                  —
               
            
                  Članak 5. stavak 2.
               
               
                   
               
               
                  Članak 5.
               
            
                  —
               
               
                   
               
               
                  Članci 6. i 7.
               
            
                  Članak 6.
               
               
                   
               
               
                  Članak 8.
               
            
                  Prilog I.
               
               
                   
               
               
                  Prilog I.
               
            
                  Prilog II.
               
               
                   
               
               
                  Prilog II.
               
            
                  —
               
               
                   
               
               
                  Prilog III.
               
            
                  —
               
               
                   
               
               
                  Prilog IV.